Wana jawah tropis kapérang dados gangsal bagéan, saben bagéanipun kanthi tuwuhan lan kéwan ingkang bènten-bènten, ingkang biasa gesang wonten ing bagéan tinamtu. Bagéan kalawau inggih punika: bagéan lapis emergèn, lapis kanopi, bagéan lapis andhap (understory layer), bagéan lapis semak (shrub layer), lan bagéan dhasar wana. Namung bagéan lapis emergèn ingkang nyata-nyata khas wana jawah tropis, sementawis bagéan sanès karakteripun ugi wonten ing wana jawah sanèsipun wana jawah tropis.